142041 من اصل 225272 مغترب أدلوا بأصواتن بالخارج اي بنسبة 63.05%.

إذا بدنا نشرّح الأرقام بكل هالدول، بيتبين أن أكبر عدد مُقترعين سجل بقارة اوروبا يلي اقترع فيا45441 شخص تليا آسيا (اي الدول العربية بشكل أساسي) بـ36738 صوت من ثم اميركا الشمالية يلي اقترع فيا 33879 شخص.

فكيف ممكن تأثر أرقام المغتربين؟

بدراسة اجريناها، أخدنا ارقام المغتربين حسب ما مقسمة على الدواير الإنتخابية ال15 لنشوف قداي ممكن تشكل نسبة من الحاصل الإنتخابي بكل دايرة في حال كان هالحاصل متل الـ2018، فتبين التالي:

بدايرة الشمال الثالثة يلي بتضم زغرتا الكورة بشري والبترون بلغ عدد المقترعين 17447، وهي الدايرة يلي حظيت على اكبر عدد من اصوات المغتربين، تخطى عدد اصوات المغتربين الحاصل يلي بلغ 11580بالدورة الماضية، وباتوا بيشكلوا حاصل ونصف.

اما بالشوف وعاليه وصل مجموع الأصوات لـ17066

هالرقم تخطى الحاصل الإنتخابي بهالدايرة يلي بلغ بال2018 13126، وبات يشكل حاصل فاصلة 3.

ببيروت الثانية بلغ عدد المقترعين بكل بلدان الإغتراب 16346، هالرقم تخطى حاصل الـ 2018 يلي كان 13075، وبات بيشكل حاصل فاصلة 25

بيروت الأولى اقترع 6320 شخص, هالرقم تخطى الحاصل يلي بلغ 5458 بالـ2018، وبات بيشكل حاصل فاصلة 15

وبالمتن كان عدد المقترعين 9812، اي بنسبة 86% من الحاصل يلي كان بالـ2018 11300

بطرابلس المنية الضنية، وصل مجموع الأصوات لـ8917 صوت، هالرقم بيشكل 66.98% من الحاصل يلي بلغ بالـ2018 13311

أما بدايرة بعبدا، فبلغ عدد المقترعين 8721 شخص، بما نسبته 66.6% من الحاصل بهالدايرة يلي بلغ بالـ2018 13078

بدائرة كسروان جبيل اقترع 9136 شخص اي 63.2% بالمية من الحاصل 14452

اما بدايرة الجنوب الثالثة، نبطية بنت جبيل مرجعيون وحاصبيا، اقترع 12000 شخص، وهالرقم بيشكل 58% من الحاصل يلي بلغ 20526.

دائرة صور الزهراني انتخب 10778 شخص اي بنسية 51.2% من الحاصل يلي بلغ بالـ2018 21043

اما بزحله اقترع 6119 شخص بنسبة 46.7% من الحاصل يلي بلغ 13095

دائرة البقاع الغربي راشيا اقترع فيا 4589 شخص اي بنسبة 41.41% من الحاصل 11080

أما بصيدا جزين بلغ عدد المقترعين 5356، بنسبة 40.7% من الحاصل يلي كان 13148

أما بعكار بلغ عدد المقترعين بكل دول الإغتراب4781 اي بنسبة 25% من الحاصل يلي كان 19059 بالـ 2018.

اما بدايرة بعلبك الهرمل انتخب 4653 مغترب اي بنسبة 24.87 من الحاصل يلي سجل بالـ2018 18707.

فتخايلوا شو ممكن تؤثر اصوات المغتربين بسير العملية الإنتخابية بالداخل ان كان على الحواصل او من ناحية ايصال شخصيات جديدة.

بس بيبقى السؤال لمين رح تتجير هالأصوات، هل للأحزاب التقليدية او للقوى التغييرية؟؟

بطبيعة الأحوال هالأصوات رح تكون مقسمة بين الأحزاب التقليدية والقوى التغييرية ولكن هل معقول تكون القوى التغييرية قدرت ترفع أرقامها بالإغتراب ببعض الدواير الأمر يلي بيساعدها بتأمين حواصل اي مقاعد الا بالداخل؟ هالنتيجة بيبقى حسمها بعد ٣ ايام…